CELEX: 62009TN0216
Language: fi
Date: 2009-05-27 00:00:00
Title: Asia T-216/09: Kanne 27.5.2009 — Astrim ja Elyo Italia v. komissio

18.7.2009   
            
            
               FI
            
            
               Euroopan unionin virallinen lehti
            
            
               C 167/23
            
         Kanne 27.5.2009 — Astrim ja Elyo Italia v. komissio
   (Asia T-216/09)
   2009/C 167/45
   Oikeudenkäyntikieli: italia
   
      Asianosaiset
   
   
      Kantajat: Astrim SpA (Rooma, Italia) ja Elyo Italia Srl (Sesto San Giovanni, Italia) (edustaja: asianajaja M. Brugnoletti)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Ensisijaisesti on kumottava komission päätös, jolla kantajien ryhmittymän Yhteisen tutkimuskeskuksen huoltopalveluiden järjestämistä koskevan hankintailmoituksen (1) nro 2008 — C04 005 yhteydessä tekemä tarjous on katsottu epätäydelliseksi ja joka on annettu tiedoksi 27.3.2009 päivätyllä kirjeellä ja jota on täydennetty 3.4.2009 päivätyllä tiedonannolla, ja lisäksi on kumottava kaikki asiaan liittyvät komission myöhemmät päätökset mukaan lukien päätös, jolla tarjouskilpailu on ratkaistu toisen yrityksen hyväksi.
            
         
               —
            
            
               Toissijaisesti on kumottava hankintailmoitusta nro 2008 — C04 005 koskevan tarjouspyynnön 17 kohta siltä osin kuin siinä on määritelty yleinen peruste, joka koskee tarjouskilpailun ulkopuolelle jättämistä.
            
         
               —
            
            
               Komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat tässä asiassa sellaisen komission päätöksen kumoamista, jolla kantajien Yhteisen tutkimuskeskuksen huoltopalveluiden järjestämistä koskevan hankintailmoituksen nro 2008 — C04 005 yhteydessä esittämä tarjous on jätetty tarjouskilpailun ulkopuolelle ja jolla tarjouskilpailu on ratkaistu toisen yrityksen hyväksi.
   Kantajat esittävät vaatimustensa tueksi kolme kanneperustetta:
   Kantajat katsovat ensiksi, että komissio on rikkonut tarjouspyynnön 17 kohtaa, neuvoston 25.6.2002 antaman asetuksen N:o 1605/2002 (2) 92 ja 89 artiklaa sekä loukannut avoimuuden ja tasapuolisen kohtelun periaatteita jättäessään kantajien tarjouksen tarjouskilpailun ulkopuolelle ja arvioidessaan virheellisesti, että tarjous on epätäydellinen tiettyjen hintojen osalta, vaikka kantajien ryhmittymä on tietoisesti tarkoittanut tarjota nollaa vastaavan hinnan.
   Kantajat katsovat toiseksi, että tarjouksen ulkopuolelle jättäminen on perusteltu puutteellisesti, koska tarjouspyynnön 17 kohdassa ei edellytetä tarjouksen välitöntä ulkopuolelle jättämistä siinä tapauksessa, että yksi tarjouskohta on jätetty täyttämättä, vaan ulkopuolelle jättäminen on ainoastaan mahdollisuus, ja päätös kilpailijan hylkäämisestä jätetään komission vapaaseen harkintaan, ja tämän harkinnanvaraisen päätöksen tueksi on esitettävä asianmukaiset perustelut, jotka puuttuvat komission ulkopuolelle jättämistä koskevasta päätöksestä.
   Lopuksi, ja ainoastaan siinä tapauksessa, että ensimmäisen oikeusasteen tuomioistuin ei hyväksy kahta muuta kanneperustetta, kantajat vaativat, että tarjouspyynnön 17 kohta on kumottava, koska se rikkoo edellä mainitun neuvoston asetuksen 1605/2002 92 ja 89 artiklaa siltä osin kuin se sisältää yleisen tarjouskilpailun ulkopuolelle jättämistä koskevan perusteen.
   
      (1)  EUVL 2008/S 208-247999, 25.10.2008.
   
      (2)  Neuvoston 25.6.2002 antama asetus (EY, Euratom) N:o 1605/2002, jolla säädetään Euroopan yhteisöjen yleiseen talousarvioon sovellettavasta varainhoitoasetuksesta